cyanic-selkie/wikianc huggingface dataset:
Taylor Milne
Taylor Milne (født 14. september 1981) er en canadisk friidrettsutøver som konkurrerer i hinderløp. Han representerte landet sitt under VM i friidrett 2015 i Beijing, der han ble slått ut i de innledende rundene på 3000 meter hinder.
Igor Tikhomirov
Igor Tikhomirov (født 4. mai 1963) er en canadisk fekter.
Han representerte Canada under Sommer-OL 2008 i Beijing, der han ble utslått i kvartfinalen i kårde.
Han representerte før Sovjetunionen, og var med på laget som tok bronse i lagkonkurransen under Sommer-OL 1988.
Operasjon Serval
Operasjon Serval var en fransk militæroperasjon i Mali. Målet for operasjonen var å stoppe og bekjempe et opprør av islamistiske opprørere nord i Mali som hadde spredd seg til mer sentrale strøk i landet. Operasjon Serval ble avsluttet 15. juli 2014 og erstattet av Operasjon Barkhane som ble startet 1. august 2014.
Navnet på operasjonen kommer fra den middelsstore afrikanske katterasen serval.
Bakgrunn
Tuaregopprøret i Mali i 2012 (fransk: Rébellion touareg de 2012), også kalt Azawad-krigen (La guerre de l'Azawad), er et pågående separatistisk opprør startet 17. januar 2012 i Azawad-regionen av tuareger og andre folkeslag i Sahara mot den maliske regjeringa. Opprøret ledes av den nasjonale bevegelsen for Azawads frigjørelse (MNLA), som består av tidligere opprørere og et stort antall tuaregsoldater som har vendt tilbake til Mali etter å ha sloss enten for det nasjonale overgangsrådet eller den libyske hæren i borgerkrigen i Libya. En annen tuaregisk opprørsgruppe er den islamistiske Ançar Dine.
21. og 22. mars 2012 ble det utført et militært statskupp ledet av kaptein Amadou Sanogo mot den folkevalgte presidenten Amadou Toumani Touré, som siden 2002 hadde vært landets president. Etter kuppet har opprørerne hatt stor militær framgang, og de tre store byene i Azawad, Kidal, Gao og Tombouctou, ble inntatt av MNLA og Ançar Dine fra 30. mars til 1. april.
Tuaregene er et berbersk nomadisk folkeslag med en estimert befolkning på 5,7 millioner i flere nordafrikanske land, inkludert omtrent sju prosent av Malis befolkning på 14 millioner, som mener de har blitt politisk marginalisert av befolkningen sør i Mali.
Frankrike sendte først i 2013 flystyrker, senere bakkestyrker og amfibiekrigsskipet «Dixmude». De har også bygget seg opp en koalisjon av andre bidragsytere.
Elizabeth Cady Stanton
Elizabeth Cady Stanton (født 12. november 1815, død 26. oktober 1902) var en amerikansk suffragist, kvinnesaksforkjemper og antislaveriaktivist. Sammen med sin nære samarbeidspartner Susan B. Anthony var hun fra midten av 1800-tallet og frem til sin død den fremste lederskikkelsen i den liberale kvinnesaksbevegelsen i USA.
Bakgrunn
Elizabeth var det tredje overlevende barn og den andre av fem døtre av Margaret, født Livingston og Daniel Cady (1773–1859). Hennes mor kom fra en velstående familie med røtter i den amerikanske revolusjon. Hennes far hadde vært oberst i Den kontinentale armé, og bistått i arrestasjonen av John Andre, en av Benedict Arnold’s medsammensvorne. Daniel Cady var en fremstående jurist og dommer i New York. Han ble medlem av New York State Assembly (1808–13), og kongressen (1815–17), og var dommer i New Yorks høyesterett (1847-54).
Kvinnesak
Hun fremla Declaration of Sentiments på kvinnesaksmøtet på Seneca Falls (Seneca Falls Convention) i 1848, som var det første kvinnesaks- og suffragist-initiativ i USA. Stanton var president i National American Woman Suffrage Association fra 1862 til 1890. I 1888 som var 40 år etter møtet i Seneca Falls, arrangerte hun og Susan B. Anthony (1820–1906) en konferanse som stiftet International Council of Women.
Stanton utga blant annet Women's Bible (1895–1898) og selvbiografien Eighty Years and More (1898).
Jamel Chatbi
Jamel Chatbi (født 30. april 1984) er en marokkanskfødt italiensk friidrettsutøver som konkurrerer i hinderløp. Han representerte landet sitt under VM i friidrett 2015 i Beijing, der han ble slått ut i de innledende rundene på 3000 meter hinder.
Frierflogene naturreservat
Frierflogene naturreservat ligger over innløpet til Kjørholttunnellen, vest for Brevik i Porsgrunn kommune. Området omfatter et egenartet landskap og er av stor verdi for forskning og undervisning. Det rommer både interessant geologi og en rekke representative og verdifulle vegetasjonstyper, herunder kalkfuruskog, lågurtgranskog og edelløvskog.
Det er ikke tillatt å endre naturmiljøet. Dyr og planter er vernet, men sanking av bær og matsopp er tillatt. Motorisert ferdsel er forbudt.
Russisk ortografi før 1918
Det russiske ortografiske systemet før 1918 var i bruk for å skrive russisk før reformen i 1918, helt siden borgerskriptet (russisk: гражданский шрифт) ble introdusert av Peter den Store.
Alfabetet
Alfabetet før reformen av 1918 besto av 35 bokstaver. Mesteparten av disse forblir uendret. Av disse er fire ikke lenger i bruk i moderne russisk ortografi: Ѣ, Ѳ, І og Ѵ, mens Ъ ser drastisk mindre bruk. Bokstavene й og ё var ansett som varianter av и og е i den gamle ortografien, men de har siden fått plass som fullverdige bokstaver.
Ѣ
Ѣ, ѣ (ять, jat) ble brukt i en rekke ord, og ble erstattet med е i den moderne ortografien, siden uttalen var lik i de fleste russiske dialekter, men det var ikke alltid slik. Ѣ går tilbake på proto-slavisk *ě, en lang vokal som var veldig vanlig, som skal ha blitt uttalt /æ:/, og ble derfor brukt i flere hundre forskjellige ord. Det er likevel noen regler en kan bruke for å finne ut av om en moderne е går tilbake på gammel ѣ, blant annet at ѣ ikke kan være flyktig, altså at den ikke kan forsvinne i bøyde former av et ord; at ѣ ikke kan tilsvare moderne ё; ѣ kan ikke finnes bokstavrekkene -ере-, -еле-, -ре- og -ле-. I tillegg brukes ikke ѣ i lånord. Hvis en ser е brukt før en hard konsonant, så er det veldig sannsynlig at den en gang var en ѣ, for eksempel дѣло, ѣхать, мѣсто, og лѣсъ (moderne russisk: дело, ехать, место, лес). I tillegg er ѣ å finne i mange grammatiske bøyninger, blant annet oblike former av pronomen, мнѣ, тебѣ, себѣ, чѣмъ, кѣмъ, всѣ, всѣми og всѣхъ (moderne russisk: мне, тебе, себе, чемъ, кемъ, все, всеми, всехъ); superlativs- og komperativssuffiksene -ѣе, -ѣй og -ѣйш-, infinitivsendingen -ѣть, mange preposisjoner og adverb, for eksempel вмѣстѣ, кромѣ, послѣ, вездѣ, гдѣ, внѣ (moderne russisk: вместе, кроме, после, везде, где, вне). Prefikset не- går noen gang tilbake på нѣ-, avhengig av betydning. негде i betydningen «det er ingen steder», typ «негде сесть» (norsk: «det er ingen steder å sette seg», skrives med нѣ-, men негде i betydningen «et eller annet sted», synonymt med где-то, skrives også негде i den gamle ortografien. Kunnskap om ukrainsk eller polsk kan også komme til hjelpe, siden polsk ia og ukrainsk і ofte tilsvarer gammel ѣ.
Ѳ
Ѳ, ѳ (ѳита, fita) ble uttalt som /f/ og brukt i greske lånord hvor det ble brukt theta, for eksempel Ѳёдоръ, (moderne russisk: Фёдор; norsk: Teodor) Аѳины (moderne russisk: Афины; norsk: Aten) og риѳма, (moderne russisk: рифма; norsk: rim). Etter reformen ble denne bokstaven byttet ut med ф, som opprinnelig stod for gresk Phi, men ble uttalt likt.
І
І, і (И десятеричное, i desjateritsjnoje) sammenlignet med den moderne ortografien, skrives for lyden /i/ forran vokaler og й, med unntak ved samskriving. Ellers brukes и som forventet, siden uttalen er lik mellom dem. For eksempel: линія, другіе, пріѣхалъ, синій (moderne russisk: линия, другие, приехал, синий).
Ѵ
Ѵ, ѵ (ижица, izjitsa) ble brukt i greske lånord og tilsvarer bokstaven ypsilon, blant annet i ordet мѵро (moderne russisk: миро; norsk: krisma). Utenom noen få kirkelige begreper er slike ord veldig sjeldne i russisk. I moderne russisk skrives ord med denne bokstaven med и, akkuratt som skjedde med і, siden uttalen var lik.
Ъ
Ъ, ъ (ер, jer) ble brukt før 1918 på slutten av alle ord som slutter på konsonant utenom й og ikke allerede sluttet på ь, for eksempel столъ, телефонъ, Санктъ-Петербургъ (moderne russisk: стол, телефон, Санкт-Петербург). Dette påvirket ikke uttale, men var heller bare arvet fra gammelslavisk, hvor ъ og ь representerte fullverdige vokaler. Men siden den gang, selv om de fortsatt var i bruk innen kirkeslavisk, hadde disse vokalene enten falt bort, eller blitt identiske med andre vokaler. At en ikke lenger trengte å skrive ъ på slutten av såpass mange ord ga en cirka 4% mer plass i nedskrivne tekster. I moderne russisk brukes bare tegnet for å skille stavelser fra hverandre eller markere mangel på palatalisering.
Prefikser på з-
Prefiksene из-, воз-, раз-, роз-, низ- skrives alltid fullt ut i den gamle ortografien, mens i den nye kan з- falle bort hvis den ender opp ved siden av -с for å bedre reflektere uttale. Med prefiksene без- og через- overstyres det til з istedenfor с.
Genitiv entall hankjønnsending
Ord som slutter på -ый eller -ій i nominativ får henholdsvis endelsene -аго, -яго i genitiv. De ordene som slutter på -ой eller -ъ får samme endelse som i moderne russisk: -ого eller -его. For eksempel каждый, genitiv entall каждаго, moderne russisk каждого, men самый, genitiv entall самаго, moderne russisk самого.
Hunkjønn og intetkjønn nominativ flertall adjektivsendelse
Adjektiv i hunkjønn og intetkjønn nominativ flertall hadde endelsen -ыя og -ія, mens i moderne russisk har de falt sammen med hannkjønnsformene -ые, -ие. For eksempel русскія пѣсни og новыя кресла (moderne russisk: русские песни, новые кресла). Hvis flere substantiver beskrives av samme adjektiv, så fremt et av substantivene er hankjønn, brukes hankjønnsendingen. For eksempel новые журналы, книги и изданія.
Variant i intetkjønn entall lokativ
I intetkjønn entall lokativ fantes det en variant med hvor nominativ -ье kunne ha lokativ -ьи fremfor forventet -ье. For eksempel о платьи, в призваньи.
Endringer i enkeltord
Det moderne ordet её har tre betydninger på russisk: det er genitiv og akkusativ av она (norsk: hun), og eiendomspronomen av она. Akkustativsformen skrives det på samme måte som i moderne russisk, men genitivsformen av она og eiendomspronomenet er i den gamle ortografien ея (eller нея forran preposisjoner).
Ordene они (de) og одни (en, alene) hadde en alternativ form som sluttet på ѣ, онѣ og однѣ, som kun kunne brukes i omtale av hunkjønn. Denne formen var i bruk i blant annet Jevgenij Onegin. I moderne russisk har denne formen falt ut av bruk til fordel for они og одни i alle kjønn.
І ble brukt for å skille mellom миръ (fred) og міръ (verden, universet).
Ordet что har tre betydninger i russisk: spørreordet og relativpronomenet hva og subjunksjonen at. Det var vanlig å markere relativpronomenet med aksent for å skille mellom betydningene. For eksempel: Ты знаешь, что́ тебѣ полезно (du vet hva som er bra for deg) og Ты знаешь, что тебѣ полезно ученіе (du vet at det er nyttig å lære).
Bergens Fundas
Bergens Fundas (Bergens Fundats) er en anonym historisk beskrivelse av byen Bergen og dens historie fra «de eldste tider» frem til midten av 16. århundre. Det er opprinnelig en samling på 13 håndskrifter på dansk, skrevet omkring 1560, originalene er tapt. Den anonyme forfatteren var en samtidig av Absalon Pederssøn Beyer og hans krets av humanister. Det ble første gang trykt av Nicolay Nicolaysen i Norske Magazin (1858), mens Bergens Historiske Forening besørget en ny utgave ved Mikjel Sørlie i 1957. Skriftet hevder, i samsvar med sagaskriftene Morkinskinna, Fagrskinna og Heimskringla, at Olav Kyrre var byens grunnlegger. Grunnleggelsesåret er satt til 1070, uten nærmere resonnement.
Senere historikere som Edvard Edvardsen og Hildebrand Meyer tvilte på behandlingen av den eldste historie, men festet lit til de nesten samtidige beretningene fra senmiddelalderen; enkelte opplysninger regnes som kildemateriale.
Innledning
Bergens Fundas er det første forsøk på å gi en sammenhengende fremstilling av byens historie fra dens «fundatz» og frem til sommeren 1559. Skriftet er blitt til i Bergen og er trolig fullført i 1559 - eller senest våren 1560, da Christoffer Valkendorf sluttet som lensherre i Bergen. Skriftet har en sterk politisk tendens; Christoffer Valkendorf er forfatterens «helt», og siste del av skriftet handler om hans virksomhet i Bergen og kampen mot de tyske håndverkere og kjøpmenn. Vi kjenner ikke forfatteren, men han har sikkert tilhørt den historisk interesserte kretsen omkring Bergens-lagmannen Mattis Størssøn og Absalon Pederssøn Beyer. Den samme hatefulle innstilling mot »garpene« som vi møter hos dem, kommer også sterkt frem i Bergens Fundas.
I to av hovedhåndskiftene [..] fra ca. 1600 heter det at den er forfattet av »erlige og velbiurdige Mand Christoffer Walckendorff«. N. Nicolaysen har vist at det ikke kan være tilfelle [..]; men skriftet er tydelig inspirert av Valkendorfs kamp mot tyskerne og kan ha blitt til etter tilskyndelse av ham. Det er rimelig med Gustav Storm å anta at forfatteren har vært »en i Walkendorfs tjeneste ansat Mand, snarest en Slotsskriver eller Retsskriver i Bergen« [..].
Bergens Fundas er muligvis det første originalskrift som er skrevet på dansk i Norge. Forfatteren var nordmann og hjemmehørende i Bergen.
Tafese Seboka
Tafese Seboka (født 1993) er en etiopisk friidrettsutøver som konkurrerer i hinderløp. Han representerte landet sitt under VM i friidrett 2015 i Beijing, der han ble slått ut i de innledende rundene på 3000 meter hinder.
Bergens Fundas
Innledning
Da Nicolaysen utga Bergens Fundas mente han at første del av skriftet for det meste var en omskrivning til prosa av Bergens rimkrønike. Gustav Storm påviste senere at forholdet måtte være motsatt, at Bergens Fundas er en omskrivning på vers av Bergens Fundas.
Håndskriftene
Bergens Fundas er overlevert i 13 håndskrifter på dansk; dessuten eksisterer den i tysk oversettelse i en rekke håndskrifter [..]. Originalhåndskriftet har gått tapt.
Liste over kirker og klostre i Bergen
Paa denne tidt wor alle disse Kircker och Kløster widt Magt wdj Bergen:
2Andre håndskifter nevner videre: <li>St. Getrud, threkircke</li> <li>St. Jørgen, threkircke</li> <li>St. Margaretha Cappell</li> <li>Cappell paa Hierusalem</li> <li>St. Jacobs kircke paa Borneschier, threkircke</li> </ol> Håndskrift 3 nevner dessuten St. Albanus kircke på Øffuerstrædett.
Om Bergens fundatz
Vdi Magnus sancti Oluffz sønns tiidt [anno domini 1030] thaa haffuer ther boith ein Knabe paa Ølricstad hueß folck och drenger haffuer gangith och wocthit faer och gieder runth omkringh Wogenn heller haffinn som byenn nu stander, thaa haffuer thee hørtt offermaade huisk och lese och pankrocke mett allehonde sidennn spiell oc pibelegh saa atth the haffuer ther aff hafftt møginn forundrelße, om affthennun thii komme hiem haffde the sagtt theris husbonde huorledes the ther haffuer hafftt sigh. Ther hand thett hørde spaade han strax att ther bliffuer indenn faa Aar ein Mectigh stad och Handell wpregtith.
40 Aar effther then Hans Proffeteringh Anno dominij 1070 gaff gud almechtigste sinn Naade att Sildfiskenn gick Rigeligenn tiill her runth omkringh, Och efftherdij the fiskere fanth besynderligenn paa thenne platz thenn gode haffnn: Thaa bygde Oluff Kyrre Norriges konningh byenn with samme haffnn och ville somme [meine] aatt hand loeth kalle byenn Beringh, Efftherdij hand wor ein fredzens første, och søgthe alletiidt sine vundersotters gaffnn, att hans vndersotthe paa thenn platz skulle søge sin beringh. Och loeth hand bygge Christ kircke paa Kanicke biergith som vore thenn første kiercke i byenn.
Fred Holm
Fred Holm (født 19. desember 1955) er en norsk tidligere bryter som representerte Urædd.
Han vant tre NM-gull og åtte NM-medaljer i perioden 1972–1980. Han vant kongepokalen i 1978.
San Francisco Peaks
San Francisco Peaks er en vulkansk fjellkjede i den sentrale delen av det nordlige Arizona i USA like nord for byen Flagstaff. Det høyeste punktet i fjellkjeden er Humpreys Peak på 3.851 meter, som samtidig er det høyeste punktet i delstaten Arizona.
Fjellkjeden er restene av en gruppe utslukkede vulkaner som tidligere var høyere, men som er erodert ned til den nåværende høyden. Et vannførende lag i krateret forsyner Flagstaff med en stor del av det vannet byen forbruker. Selve fjellkjeden ligger innenfor grensene av Coconino National Forest og området anvendes i vid utstrekning til rekreative formål.
Geir Erik Sabel Olsen
Han vant tre NM-gull og to NM-sølv i perioden 1981–1986.
Boccia under Paralympiske sommerleker 2012
Boccia ved Paralympiske sommerleker 2012 ble arrangert i ExCeL London fra 2. til 9. september 2012.
104 deltakere konkurrerte i syv øvelser; fire individuelle, to for par og én for lag.
BC1 individuelt
Pattaya Tadtong slo David Smith 7-0 i finalen, og vant sin ene av to gullmedaljer ved PL 2012. Han fikk også gull i BC1-2 lag. Roger Aandalen slo Jose de Oliveira 6-4 i bronsefinalen.
BC2 individuelt
Maciel Sousa Santos slo Yan Zhiqiang 8-0 i finalen, og So-Yeong Jeong slo Kai Zhong 5-1 i bronsefinalen.
BC3 individuelt
Ye-Jin Choi slo Ho-Won Jeong 4-3 i finalen, og José Macedo slo Han-Soo Kim 3-2 i bronsefinalen.
BC4 individuelt
Dirceu Pinto slo Yuansen Zheng på tie-break etter at stillingen var 3-3 etter fire runder i finalen. Dette var en av Pintos to gull ved PL 2012, han fikk også gull i klassen BC4 par. Eliseu dos Santos slo Stephen McGuire 5-3 i bronsefinalen.
BC1-2 lag
Thailand slo Kina 10-5 i finalen, og Storbritannia slo Portugal 7-5 i bronsefinalen.
BC3 par
Hellas slo Portugal 4-1 i finalen, og Belgia slo Sør-Korea 4-3 i bronsefinalen.
BC4 par
Brasil slo Tsjekkia 5-3 i finalen, og Canada slo Storbritannia 8-2 i bronsefinalen.
Olav Harald Langås
Olav Harald Langås (født 1944) er en norsk journalist, fotograf og forfatter. Han var ansatt i lokalavisa Trønderbladet i en rekke år og har utgitt flere bøker, inkludert fotobok, roman og selvbiografi. Han er også kjent for byggingen av Kolbrandstad stavkirke.
Langås ble ansatt i Trønderbladet i 1981 og ble der til han pensjonerte seg i 2006. Han arbeidet tidligere som postbud og sjømann. Han var førstereisgutt i 1959. Etter en tid på sjøen gikk han folkehøgskole, var i militæret og tjenestegjorde et halvt år som FN-soldat på Gazastripen. I 1967 fikk han fast jobb ved Wilh. Wilhelmsen, og ble lettmatros ombord på M/S Talabot. Hans journalistiske virke begynte så smått på midten av 1970-årene, mens han var på sjøen. Derfra solgte han fotografier til diverse aviser og publikasjoner. I 1977 lagde han sin første reportasje for bladet Vi Menn. To år senere var han til stede og rapporterte da den store blowouten i Mexicogulfen skjedde. Da fikk han førstesiden i Vi Menn.
Langås er også lokalhistorisk interessert og har i flere år vært medlem av Melhus og Gauldal Historielag. I slutten av 1990-årene ledet han Kolbrandstad Stavkyrkjelag som i 1999 reiste Kolbrandstad stavkirke. I 2008 etablerte han Langås Fotosamling, et lokalt fotomuseum som omfatter samlinger av gamle fotografier fra Hølonda, Melhus, Horg og Flå, samt en kamerasamling. Museet har til hensikt å vise utviklinga innen fotografering fra 1860-årene og fram til 2000.
I 2012 ble han tildelt Kulturprisen i Melhus. Han fikk den for sin innsats på kulturfronten, blant annet byggingen av stavkirken på Kulbrandstad.
Grisignano di Zocco
Grisignano di Zocco er en italiensk kommune i provinsen Vicenza i Veneto. Kommunen har 4,324 innbyggere (2013).
Gunnar Hagebø
Gunnar Hagebø (født 26. august 1959) er en norsk tidligere bryter som representerte Urædd.
Han vant fire NM-gull og 11 NM-medaljer i perioden 1978–1996.
Neodalmus
Neodalmus er en slekt av små, rødlige til svarte køllebiller.
Utseende
Små, avlange, rødaktige til svarte køllebiller. Kroppen er nokås jevnbred og forholdsvis langstrakt (til køllebiller å være). Hodet er omtrent så langt som bredt, ofte med påfallende groper eller utvekster. Fasettøynene er vanligvis små og noe utstående, hos noen arter mangler de helt. Antennene er ganske lange og kraftige, lett kølleformede. Det nest-innerste leddet er ofte mer eller mindre kuleformet og kan ha påfallende utvekster. Palpene (munnfølerne) er ofte lange med et kølleformet ytterste ledd. Brystskjoldet (pronotum) er omtrent så langt som bredt, vanligvis bredest foran midten, ofte med påfallende groper eller furer. Dekkvingene er mer eller mindre runde i omriss, med tydelige skuldre. og mye bredere enn brystskjoldet. De er vanligvis glatte og blanke, med en eller flere dype lengdefurer. De to eller tre bakerste bakkroppsleddene stikker ut bak dekkvingene. Beina er ofte forholdsvis lange og kraftige, gjerne med fortykkede lår.
Utbredelse
Arten er beskrevet fra Venezuela.
Halil Akkaş
Halil Akkaş (født 1. juli 1983) er en tyrkisk friidrettsutøver som konkurrerer i hinderløp. Han representerte landet sitt under VM i friidrett 2015 i Beijing, der han ble slått ut i de innledende rundene på 3000 meter hinder.
Nornalup
Nornalup er en slekt av små, rødlige eller brunlige køllebiller.
Utseende
Små til middelsstore, brunlige køllebiller. Kroppsformen er nokså smal. Antennene er knapt fortykkede mot spissen, nokså lange. Hodet er bredt med små fasettøyne. Pronotum er rundet, bredest foran midten. Dekkvingene er rundede, omtrent så brede som pronotum. Bakkroppen er noe bredere enn dekkvingene, fire ledd er synlige bak disse, gjerne tett hårete. Beina er kraftige, særlig lårene på forbeina er fortykkede.
Levevis
De voksne billene finnes gjerne i råtnende plantemateriale, som kompost, løvstrø, under bark eller lignende.
Utbredelse
Slekten er utbredt i det sørvestlige Australia.
Sebastián Martos
Sebastián Martos (født 20. juni 1989) er en spansk friidrettsutøver som konkurrerer i hinderløp. Han representerte landet sitt under VM i friidrett 2015 i Beijing, der han ble slått ut i de innledende rundene på 3000 meter hinder.
Åsbygda skole
Åsbygda skole kan vise til:
Myroslav Marusyn
Myroslav Marusyn (ukrainsk: Мирослав Марусин; født 26. juni 1924 i Knjasje i vojvodskapet Tarnopol i Polen, død 21. september 2009 i Roma) var en kurieerkebiskop i den katolske kirke.
Bakgrunn
Myroslav Marusyn studerte under Andre verdenskrig i presteseminaret i Paderborn i Tyskland.
Prest
Han ble presteviet 2. mai 1948 for Lviv (for ukrainerne). Fra 1949 til 1951 tok han doktorgradsstudier ved Det pavelige orientalske institutt i Roma.
Biskop
Pave Paul VI utnevnte ham i 1974 til titulærbiskop av Cadi og til apostolisk visitator til ukrainske gresk-katolsk i Vesteuropa og kurien. Han ble bispeviet den 28. juli 1974 i kapellet i Det pavelige ukrainske kollegium i Roma av kurieerkebiskop Ivan Butsjko; medkonsekratorer var biskop Platon Kornyljak, apostolisk eksark for katolske ukrainere av bysantinsk ritus i Tyskland og visitator til samme troende i Skandinavia, biskop Volodymyr Malantsjuk C.Ss.R., emeritert eksark for de ukrainske troende i Frankrike, biskop Augustine Hornyak OSBM, eksark for ukrainske troende i England, Joakim Segedi, hjelpebiskop i bispedømmet Križevci, og biskop Vasile Cristea AA, apostolisk administrator for rumenere av bysantinsk ritus i Europa.
Pave Paul VI gjorde ham i 1977 til etterfølger etter Ignatius Clemens Mansourat av den syriske kirke som visepresident for Kommisjonen for kodifiseringen av Østkirkeretten; i 1987 ble han etterfulgt av Émile Eid fra den maronittiske kirke.[1]
Erkebiskop
I 1982 utnevnte pave Johannes Paul II ham til titulærerkebiskop og til sekretær for Kongregasjonen for Østkirkene; han etterfulgte der erkebiskop Mario Brini. Myroslav Marusyn var det første medlem av den ukrainske gresk-katolske kirke som innehadde et så høyt embede i den romerske kurie.
I 2001 ble han innvilget aldersbetinget fratreden.
Han forfattet en rekke liturgiske og teologiske artikler av vitenskapelig, historisk, liturgisk og bibelsk karakter. I 1984 ble erkebiskop Miroslav Marusyn gjort til ærsdoktor av Universität Wien.[4]
Litteratur
. В. Паславський. Марусин Мирослав // Енциклопедія історії України : у 10 т. / редкол.: В. А. Смолій (голова) та ін. ; Інститут історії України НАН України. — К. : Наукова думка, 2009. — Т. 6 : Ла — Мі. — С. 537. — 784 с. : іл. — ISBN 978-966-00-1028-1.
Joe Foss
Joseph Jacob «Joe» Foss (født 17. april 1915 i Sioux Falls, Sør Dakota, død 1. januar 2003 i Scottsdale, Arizona) var en amerikansk krigshelt og guvernør i Sør Dakota fra 1955 til 1959.
Foss var under krigen major i United States Marine Corps og flyveress i andre verdenskrig og ble i 1943 tildelt Medal of Honor for sin rolle i luftkamper under slaget om Guadalcanal. I etterkrigstiden var han brigadegeneral i Air National Guard, den 20. guvernør i Sør-Dakota, president i National Rifle Association, den første leder for American Football League og programleder i TV.
André Teigland
André Teigland (født 1. oktober 1966) er administrerende direktør ved Norsk Regnesentral.
Joe Foss
Tidlige år
Foss ble født på gård uten elektrisitet i nærheten av Sioux Falls i Sør-Dakota som eldste sønn av Mary Esther (født Lacey) og Frank Ole Foss. Han var av norsk og skotsk avstamning. Hans bestefar, Jakob Jakobsen Foss, var fra Stamnes i Vaksdal kommune i Hordaland. 12 år gammel besøkte han en flyplass i Renner for å se Charles Lindbergh på turné med sitt fly, Spirit of St. Louis. Fire år senere betalte han og hans far 1,50 dollar hver og fikk sin første flytur i en Ford Trimotor fra Black Hills Airport med den berømte flyveren fra Sør-Dakota Clyde Cessna.
I mars 1933 døde hans far da han var på vei tilbake fra åkeren under en storm og kjørte over en elektrisk kabel som hadde blåst ned. Knapt 18 år gammel overtok Foss driften av familiegårdn sammen med sin mor og sin bror Cliff. Gårdsdriften var vanskelig med uvær og sandstormer i de neste årene som ødela avlinger og førte til betydelige problemer.
André Teigland
Han vant Kristian Hallands premie i 1994.
Joe Foss
Tidlige år
Etter å ha sett en flyoppvisning hvor Marinekorpset ledet av kaptein Clayton Jerome drev med luftakrobatikk i biplan med åpen cockpit, ble han fast bestemt på å bli marineflyver. Foss arbeidet på en bensinstasjon for å betale bøker og skolepenger, og for å ta flytimer ved Sioux Skyway Airport. Hans yngre bror tok over gårdsdriften slik at Foss kunne fullføre skolegangen ved Washington High School i Sioux Falls. Han ble uteksaminert fra University of South Dakota i 1939 med en grad i business administration.
Fra 1937 til 1940 tjenstgjorde han som menig i feltartilleriet i Sioux Falls i South Dakota National Guard.
Flyveress i andre verdenskrig
Foss ble uteksaminert fra Pensacola i Florida som løytnant og fungerte som hjelpeinstruktør ved Naval Air Station i Pensacola. 26 år gammel ble han ansett for å være for gammel til å være jagerflyger og ble overført til marinens fotoskole. Han tjenestegjorde deretter ved en av marinens fotoskvadroner og var stasjonert ved Naval Air Station North Island i San Diego i California. Foss søkte etterhvert om å bli overført til et program for kvalifisering som jagerflyger. Han ble sjekket ut på Grumman F4F Wildcat og logget over 150 flytimer i juni og juli 1942. Han ble til slutt overført til en av marinens kampskvadroner, VMF-121. Hans kamerater i skvadronen ga ham det lite flatterende kallenavn «Old Foos»
Guadalcanal
I oktober 1942 ble piloter og fly i VMF-121 sendt til Guadalcanal for å avløse VMF-223, som hadde kjempet for å få kontroll i luften over øya siden midten av august. Den 9. oktober ble Foss og hans gruppe skutt ut med katapult fra USS «Copahee» og fløy 560 Km mot nord for å nå Guadalcanal. Kampgruppen, med kodenavn «Cactus», basert på Henderson Field, ble kjent som Cactus Air Force, og deres tilstedeværelse spilte en sentral rolle i slaget om Guadalcanal. Foss fikk etter hvert rykte på seg for sin aggressivitet, nærtaktikk og forbløffende skyteferdigheter. Foss skjøt ned en japansk Zero under sin første luftkamp 13. oktober, men hans egen F4F Wildcat ble også skadet. Med en død motor og tre Zero etter seg og landet han uten flaps og minimal kontroll på Henderson Field og unngikk såvidt å treffe en palmelund. Den 7. november ble hans Wildcat igjen truffet. Han overlevde med en nødlanding i havet utenfor øya Malaita. Som sveitleder for åtte fly ble den snart kjent som «Foss' Flying Circus» hvor de to gruppene fikk kallenavnene «Farm Boys» og «City Slickers» av Foss. I desember 1942 fikk Foss malaria. Han ble sendt til Sydney i Australia for rehabilitering og hvor han også ga forelesninger om operativ flyvning for RAF-flyvere, som hadde ankommet til kampsonen. Den 1. januar 1943 var Foss tilbake på Guadalcanal for å fortsette operasjonene som varte til 9. februar 1943. I løpet av tre måneder med kamper hadde Foss' Flying Circus skutt ned 72 japanske fly. Av disse ble 26 kreditert ham. Da Foss hadde oppnådd 26 nedskutte fly, og dermed sto likt med USAs beste flyveress i første verdenskrig, Eddie Rickenbacker, fikk Foss æren å bli USAs første «ace-of-aces» i andre verdenskrig. Den 18. mai 1943 mottok Foss Medal of Honor fra president Franklin D. Roosevelt i Det hvite hus. Seremonien ble omtalt i Life magazine, med kaptein Foss på magasinets forside. Han ble deretter bedt om å delta i en kampanje for å selge krigsobligasjoner, en turne som strakk seg til 1944.
Tilbake til kamp
Fra februar 1944 ledet Foss marinejagerskvadronen VMF-115, som var basert i kampsonene rundt Emirau, St. Mathias Group. Etter åtte måneder med operativ flyvning avslutte Foss sin krigstjeneste som en av USAs toppscorende piloter. Foss fikk igjen malaria, og ble sendt tilbake til USA og til et rehabiliteringssenter i Klamath Falls i Oregon. I februar 1945 ble han operasjons- og treningsoffiser på Marine Corps Air Station Santa Barbara i California.
Etterkrigstiden
I august 1945 ble Foss overført til inaktiv tjeneste og startet Joe Foss Flying Service, et charterselskap og flyskole i Sioux Falls som vokste til å ha 35 fly i drift. Sammen med en venn, Duane «Duke» Corning, eide han senere en bilforretning som solgte Packard i byen.
I desember 1945 avsluttet aktiv tjeneste, og ble overført til Marine Corps Reserve til 1947. I 1946 ble Foss utnevnt til oberstløytnant i Sør-Dakota Air National Guard hvor han ble sjef for South Dakota Air National Guards 175th Fighter-Interceptor Squadron. I løpet av enhetens formative år var Foss aktivt involvert i administrasjon, og fløy med skvadronen, og var også medlem av deres F-51 Mustang demonstrasjonsteam. Under Koreakrigen ble Foss, som da var oberst, utkalt til aktiv tjeneste i United States Air Force. Han ble utnevnt til brigadegeneral og leder for operasjoner og trening for Central Air Defense Command.
Tumisang Monnatlala
Tumisang Monnatlala (født 31. januar 1995) er en sørafrikansk friidrettsutøver som konkurrerer i hinderløp. Han representerte landet sitt under VM i friidrett 2015 i Beijing, der han ble slått ut i de innledende rundene på 3000 meter hinder.
Joe Foss
Etterkrigstiden
Foss var i to terminer republikansk vararepresentant i Sør-Dakotas lovgivende forsamling. I 1955 ble han i en alder av 39 år valgt til USAs yngste guvernør. Han var guvernør i Sør Dakota fra 1955 til 1959.
Abdelhamid Zerrifi
Abdelhamid Zerrifi (født 20. juni 1986) er en algerisk friidrettsutøver som konkurrerer i hinderløp. Han representerte landet sitt under VM i friidrett 2015 i Beijing, der han ble slått ut i de innledende rundene på 3000 meter hinder.
Joe Foss
Etterkrigstiden
I 1958 forsøkte Foss uten hell å blir valgt til Representantenes Hus, men ble slått av en annen pilot og helt fra krigens dager, demokraten George McGovern. Foss forsøkte på nytt å få en politisk løpebane i 1962 uten å lykkes.
I tiden 1964-1967 ledet han Foss ABCs fjernsynets programserie The American Sportsman. Fra 1967 til 1974 ledet og produserte han sin eget TV-serie, The Outdoorsman: Joe Foss. Fra 1972 var han også i seks år PR-direktør for KLM Royal Dutch Airlines.
Foss var president i National Rifle Association fra 1988 til 1990. Han var også engasjert i en rekke velferdsorganisasjoner.
Familie
I 1942 giftet han seg med June E. Shakstad (1919-1970) fra Sioux Falls og med slekt fra Vestnes i Møre og Romsdal. Ekteskapet oppløst. Fra 1967 var han gift med Donna Wild (1917-2018).
Salih
Salih (arabisk: صالح) er et arabisk mannsnavn som betyr «dydig». Navnet transkriberes også som Saleh. Navnet brukes også som etternavn.
Huns Within Our Gates
Huns Within Our Gates er en amerikansk stumfilm fra 1918.
Salih
Utbredelse
Salih er listet blant de ti mest utbredte arabiske mannsnavnene i Dictionary of Arab Names.
Huns Within Our Gates
Handling
Under første verdenskrig trenger Arthur Morgan, en oppfinner som har perfeksjonert en revolusjonerende ny fly-motor, penger for å fullføre restenn av arbeidet sitt fordi familie-formuen hans gikk tapt under den amerikanske borgerkrigen. En tysk spion tilbyr å kjøpe oppfinnelsen hans, men Arthur nekter - hvoretter spionen forsøker å kidnappe Arthurs kjæreste.
Salih
Kjente personer med navnet
Personene i listen er ordnet kronologisk etter fødselsår.
Huns Within Our Gates
Handling
Når spionen bestemmer seg for å ødelegge Arthurs verksted, bærer Rover, familie-hunden, bomben vekk og slipper den ved det samme treet som agenten har gjemt seg bak. Spionen blir drept i eksplosjonen, som også skader bakken i nærheten av treet. Dette avslører også Arthurs for lengst tapte familie-formue.
Teksten var av...
Teksten var av... er en norsk humorserie som gikk på NRK Fjernsyn i 1965. Serien var på fire episoder og omhandlet fire av Norges meste kjente revyforfattere. Det ble gitt en presentasjon av et utvalg av deres viser, monologer og sketsjer - fremført av noen av landets ledende revykunstnere. Revyforfatterne var Arild Feldborg, Arne Svendsen, Finn Bø og Bias Bernhoft.
Revyene ble fremført av Erik Lassen, Kari Simonsen, Unni Bernhoft, Leif Juster, Einar Rose, Bias Bernhoft, Inger Jacobsen, Rolf Just Nilsen, Arve Opsahl, Arvid Nilssen, Carsten Byhring, Einar Sissener, Per Aabel, Wenche Foss, Henki Kolstad, Mary Svendsen, Willie Hoel, Rolf Gust Larsen, Randi Brænne og Lalla Carlsen.
Knut Steinar Isaksen
Knut Steinar Isaksen (født 16. juli 1972) er en norsk tidligere bryter som representerte Moss AK.
Han vant seks NM-gull og en NM-bronse i perioden 1991–1997. Han vant kongepokalen i 1994 og 1996.
Henning Skilbred
Henning Skilbred (født 28. september 1978) er en norsk tidligere bryter som representerte Urædd.
Han vant fire NM-gull og ti NM-medaljer i perioden 1999–2008.
Fjellregionen
Fjellregionen omfatter sju kommuner i Trøndelag og Innlandet fylker: Røros, Os, Tolga, Tynset, Folldal, Alvdal og Rendalen.
Cylas
Cylas er en slekt av biller i gruppen snutebiller (Curculionoidea). De har antenner som ikke er knebøyde og mangler en kølle ytterst. Ellers er det fleste av artene lette å kjenne på at de er svært lange, tynne og flate. De lever for det meste i død ved. Familien finnes i tropiske og subtropiske områder, og i tempererte områder på den sørlige halvkulen.
Utseende
Små, avlange, blanke snutebiller med middels lang snute og antenner som ikke er knebøyde. De ligner overflatisk på spissnutebiller (Apionidae). Et karakteristisk trekk er at pronotum er kraftig innsnevret i midten (timeglassformet). På farhe er de ofte mørke, delvis røde.
Levevis
Én art, søtpotetsnutebillen (Cylas formicarius) er et skadedyr i tropiske områder over store deler av verden.
Utbredelse
Cylas formicarius er utbredt rundt hele Jorda i tropiske og subtropiske områder. De øvrige artene er stort sett utbredt i det sentrale og sørlige Afrika.
121. landgangsfartøybrigade
121. landgangsfartøysbrigade (russisk 121-я бригада десантных кораблей, в/ч 36045 (Полярный)) er en russisk brigade oppsatt i Nordflåten for å landsette marineinfanteri på strender og kystfarvann. Brigaden er forlagt til Poljarnyj.
Rabyxis
Rabyxis er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae).
Utbredelse
Slekten er utbredt i Afrika inkludert Madagaskar.
Systematisk oversikt
Slektesnavnet er et anagram av Bryaxis.
Verdenscupen i alpint 2021/22 — Storslalåm menn 12.3 — Kranjska Gora
Det ble kjørt 2 storslalåmrenn i Kransjka Gora underVerdenscupen i alpint 2021/22. Her er resultatene fra lørdag 12 mars 2022. De 30 beste etter 1 omgang fikk kjøre 2 omgang.
Ogygia
Ogygia var tilholdsstedet til nymfen Kalypso som holdt Odyssevs fanget i syv år. Ogygia betyr «Det gamle stedet» og har et sterkt preg av fantasi ved seg.
José Luis Abajo
José Luis Abajo (født 22. juni 1978) er en spansk fekter.
Han representerte Spania under Sommer-OL 2008 i Beijing, der han tok bronse.
Gerald Giraldo
Gerald Nicolas Giraldo Villa (født 21. mars 1989) er en colombiansk friidrettsutøver som konkurrerer i hinderløp. Han representerte landet sitt under VM i friidrett 2015 i Beijing, der han ble slått ut i de innledende rundene på 3000 meter hinder.
Roputsja-klassen
Landgangsfartøy-klassen Roputsja eller på russisk Prosjekt 775 (Bol'shoy Desantnyy Korabl), er bygd for å kunne losse kjøretøy og gods direkte på strand (Roroskip) uten lastekraner eller andre fasiliteter. Skipsklassen har både baugport og akterport og kan ta 450 tonn last. Med 630 m² dekksplass er det for eksempel plass til 12 × BTR-80, 3 × 2S9 Nona og 9 lastebiler – nok til en liten kompanistridsgruppe med marineinfanteri.
Ketil Selnes
Ketil Selnes (født 16. januar 1974 i Honningsvåg) er en norsk illustratør. Han studerte grafisk design ved Skolen for grafisk design (SFGD) i Oslo 1996–1998 og illustrasjon ved Falmouth College of Arts i Cornwall i England 1998–2001. Ketil Selnes har illustrert flere barnebøker, deriblant lettlestbøker.
Ketil Selnes bor og arbeider i Oslo. Han ble illustratør på heltid i 2011.
Mitko Tsenov
Mitko Tsenov (født 13. juni 1993) er en bulgarsk friidrettsutøver som konkurrerer i hinderløp. Han representerte landet sitt under VM i friidrett 2015 i Beijing, der han ble slått ut i de innledende rundene på 3000 meter hinder.
Kobe Hernandez-Foster
Kobe Andre Hernandez-Foster (født 26. juni 2002) er en amerikansk fotballspiller som spiller for HamKam.
Han spilte for juniorlaget til LA Galaxy, før han i juli 2020 signerte for den tyske bundesligaklubben VfL Wolfsburg. Han debuterte for klubbens A-lag i juli 2021 i en treningskamp mot Erzgebirge Aue.
Høsten 2021 trente han med HamKam, og i november 2021 signerte han en toårskontrakt med klubben.
Pelikanen Forlag
Pelikanen Forlag er et norsk forlag som ble stiftet i 2010. Bak forlaget står blant annet forfatter Karl Ove Knausgård, Yngve Knausgård og Asbjørn Jensen. Daglig leder er Eirik Bø, som også har vært festivalsjef for litteraturfestivalen Kapittel. Forlaget har kontor i Stavanger.
Pelikanen Forlag utgir sakprosa og skjønnlitteratur av både norske og utenlandske forfattere. De gir også ut tegneserien Rocky i bokformat.
Ondatra-klassen
Ondatra-klasse landgangspram (Ru: Prosjekt 1176 Akula) - NATO-kallenamn "Ondatra klasse" ble bygd i tiden mellom 1971 og 2009 for den sovjetiske og senere russiske marinen i et antall av ca 40. Landgansprammen kan typisk ta en stridsvogn og noen soldater som last og har en rekkevidde på 800 kilometer med full tank. Prammen kan gjøre opptil 11 knops fart.
I Love You (1918)
I Love You er en amerikansk stumfilm fra 1918, regissert av Walter Edwards.
Handling
Felice, en bondepike som bor i nærheten av Firenze i Italia, er så vakker at landsbyboerne kaller henne «pasjonsblomsten». Jules Mardon, en fransk kunstner på reise i Italia, maler Felice - og vinner hennes kjærlighet i prosessen. Men etter at portrettet av henne er ferdig, forlater han Felice og vender tilbake til Paris - hvor maleriet gir ham både rikdom og berømmelse.
Robert Andrzejuk
Robert Andrzejuk (født 17. juli 1975) er en polsk fekter.
I Love You (1918)
Handling
Millionæren Armand de Gautier forelsker seg i dette portrettet av Felice, kjøper portrettet før han oppsøker og gifter seg med modellen. Flere år etter fødselen til deres barn får Jules i oppdrag av Armand å male sin kone og sønn, hvorpå kunstneren igjen prøver å forføre henne.
Robert Andrzejuk
Han representerte Polen under Sommer-OL 2008 i Beijing, der han tok sølv i lagkonkurransen i kårde.
Rue Notre-Dame-de-Lorette
Rue Notre-Dame-de-Lorette er en gate i 9. arrondissement i Paris. Den ligger i Quartier Saint-Georges og fører fra rue Saint-Lazare og 1 rue des Martyrs til 48 rue Jean-Baptiste-Pigalle.
Navnet
Gaten har sitt navn fra kirken Notre-Dame-de-Lorette.
Historie
Gaten ble anlagt etter bestemmelse fra 1824 og lagt gjennom Ruggieri-haven. Gaten nevnes av Guy de Maupassant i hans roman Bel-Ami fra 1885.
Kaur Kivistik
Kaur Kivistik (født 29. april 1991) er en estisk friidrettsutøver som konkurrerer i hinderløp. Han representerte landet sitt under VM i friidrett 2015 i Beijing, der han ble slått ut i de innledende rundene på 3000 meter hinder.
Holtsåsen naturreservat
Holtsåsen naturreservat ligger på østsiden av Eidangerfjorden, sør for Døvika i Porsgrunn kommune.
Tomasz Motyka
Tomasz Motyka (født 8. mai 1981) er en polsk fekter.
Holtsåsen naturreservat
Området rommer en rik variasjon av naturtyper, herunder eikeskog, lindeskog på rasmark og innslag av granblandingsskog. Særlig verdi er knyttet til gamle eiketrær, med tilhørende sjeldne sopparter som er viktig for det biologiske mangfoldet.
Det er ikke tillatt å endre naturmiljøet. Dyr og planter er vernet, men ordinær jakt er tillatt, det samme er sanking av bær og matsopp. Motorisert ferdsel er fobudt, og det er heller ikke tillatt å brenne bål.
Tomasz Motyka
Han representerte Polen under Sommer-OL 2008 i Beijing, der han tok sølv i lagkonkurransen i kårde.
Arthrostenus
Arthrostenus er en slekt av biller som hører til gruppen snutebiller (Curculionoidea). De blir regnet som en underfamilie av familien snutebiller (Curculionidae), og skiller seg på enkelte måter fra disse. De er relativt avlange og slanke, små til middelsstore snutebiller, med en lang, slank snute. Antennene er knebøyde og sitter festet nær spissen av snuten. Artene finnes gjerne på fuktige steder.
Prosjekt X (TV-serie)
Prosjekt X er en norsk realityserie som gikk på TV 2 i 2009. Konseptet gikk ut på at 10 deltakere ble sendt til Namibia for å bygge en barnehage til barna i SOS-barnebyer. Prosjektet var et samarbeid mellom TV 2 og SOS-barnebyer, som stilte med tomten hvor deltakerne skulle bygge en barnehage for foreldreløse og forsømte barn. SOS-barnebyer skulle drive bygget etter at deltakerne reiste tilbake til Norge. Programmet ble ledet av Sarah Natasha Melbye. Det ble sendt to episoder i uken.
Arthrostenus
Utseende
Middelsstore, avlange snutebiller. Snuten er ganske lang og krum, og de knebøyde antennene sitter festet nær spissen. Kroppen er gjerne tett kledt med lyse skjell. Hodet (bortsett fra snuten) er temmelig kort og bredt, med middelsstore, flate fasettøyne. Snuten er vanligvis lengre enn hodet og brystskjoldet til sammen. Antennenes første ledd (skaftet) er gjerne omtrent like langt som resten av antennen. Brystskjoldet (pronotum) er omtrent så langt som bredt, med rundede sider. Oversiden er kraftig punktert og har ofte et mønster av lyse skjell. Dekkvingene er bredere enn brystskjoldet, med markerte skuldre, parallellsidige i de fremre tre fjerdedelene, tilspisset bakerst. De har tydelige punktrekker og vanligvis et mønster av lyse skjell som noen ganger dekker det meste av overflaten. Beina er middels lange og ganske kraftige. Lårene er fortykkede, vanligvis uten tenner på undersiden. Framleggene (protibiae) ender i en kraftig, innoverrettet pigg. Føttene er fem-leddete, men det fjerde leddet er svært lite (pseudotetramere føtter). Det tredje leddet er tolappet, og det ytterste leddet tynt og sigdformet.
Levevis
Som de fleste snutebiller er de planteetere. Disse arten er semi-akvatiske og er knyttet til vannplanter.
Prosjekt X (TV-serie)
Konsept
10 deltakere sendes til Tsumeb i Namibia for å bygge en barnehage til barna i SOS-barnebyer. I Namibia skal gruppen arbeide under lokal byggeledelse, og gjennomføre byggeprosjektet slik det vanligvis gjøres i Namibia. De ti deltakerne kan ingenting om lokal byggeskikk. I tillegg skal gruppen gjennomføre andre tiltak for å forbedre levestandarden for beboerne i landsbyen. Det er ingen utstemning av deltakere og ingen premie.
Diego Confalonieri
Diego Confalonieri (født 11. april 1979) er en italiensk fekter.
Roberto Alaiz
Roberto Alaiz (født 20. juli 1990) er en spansk friidrettsutøver som konkurrerer i hinderløp. Han representerte landet sitt under VM i friidrett 2015 i Beijing, der han ikke fullførte den innledende runden på 3000 meter hinder.
Hashim Salah Mohamed
Hashim Salah Mohamed (født 15. april 1994) er en qatarsk friidrettsutøver som konkurrerer i hinderløp. Han representerte landet sitt under VM i friidrett 2015 i Beijing, der han ble slått ut i de innledende rundene på 3000 meter hinder.
Alfredo Rota
Alfredo Rota (født 21. juli 1975) er en italiensk fekter.
Han representerte Italia under Sommer-OL 2008 i Beijing, der han tok bronse i lagkonkurransen i kårde.
Han tok gull under lagkonkurransen under Sommer-OL 2000.
Jeroen D’Hoedt
Jeroen D'Hoedt (født 10. januar 1990) er en belgisk friidrettsutøver som konkurrerer i hinderløp. Han representerte landet sitt under VM i friidrett 2015 i Beijing, der han ikke fullførte den innledende runden på 3000 meter hinder.
Stefano Carozzo
Stefano Carozzo (født 17. januar 1979) er en italiensk fekter.
Han representerte Italia under Sommer-OL 2008 i Beijing, der han tok bronse i lagkonkurransen i kårde.
Svømming under Paralympiske sommerleker 2012 – 200 meter fri S5 kvinner
Øvelsen Kvinnenes 200 meter fri S5 under Paralympiske sommerleker 2012 fant sted den 1. september i London Aquatics Centre.
To heat ble avholdt, ett med seks svømmere og ett med sju svømmere. Svømmerne med de åtte raskeste tidene gikk videre til finalen.
Mohamed Ismail Ibrahim
Mohamed Ismail Ibrahim (født 1997) er en djiboutisk friidrettsutøver som konkurrerer i hinderløp. Han representerte landet sitt under VM i friidrett 2015 i Beijing, der han ikke fullførte den innledende runden på 3000 meter hinder.
Bjørn Borge
Bjørn Borge (født 16. oktober 1965 i Bodø) er utdannet kantor og musikkpedagog ved Musikkonservatoriet i Trondheim, og avla i 1994 diplomeksamen i kordireksjon ved Norges musikkhøgskole i Oslo. Til daglig jobber han som soneleder i Kirkelig fellesråd i Trondheim. Borge har vært dirigent for en rekke kor, og har i tillegg arbeidet som kantor i Gildeskål i Nordland, Nidaros domkirke og Heimdal kirke, samt vært programsekretær i NRK P1. Han er gift med Gry Nordby Borge, og de har sammen barna Guro, Lars og Jens.
Vitalij Medvedjev
Vitalij Mykhajlovytsj Medvedjev (ukrainsk: Віталій Михайлович Медведєв, født 7. mai 1983) er en ukrainsk fekter.
Han representerte Ukraina under Sommer-OL 2008 i Beijing, der han ble nummer 7 i lagkonkurransen i kårde.
Niels Andreas Vibe
Niels Andreas Vibe (født 12. juli 1759, død 9. september 1814) var en norsk offiser og sivil embetsmann. Han var amtmann i Nordre Bergenhus amt (Sogn og Fjordane) fra 1802 til 1811, generalkrigskommissær i Norge 1811–1814, og kammerherre hos kong Christian Frederik i 1814.